LEHDISTÖTIEDOTE 06.12.2005
Julkaisuvapaa heti

Taiteilija Petri Petrien Salzburgissa menestyneet teokset esillä Turussa

Petri Petrie esittelee Salzburgin kansainvälisillä taidemessuilla loistavasti menestyneen teos sarjansa ”Petrie goes Renaissance” Turussa yhteistyössä
Lounais-Suomen Syöpäyhdiytyksen kanssa.

Viime vuodet Keski-Euroopassa vahvaa uraa luonut suomalainen crossover-taiteilija Petri Petrie nousi Salzburgin kansainvälisillä taidemessuilla 11.-13.11. yleisön suosikiksi yhdessä Professori Ernst Fuchsin kanssa. Suosiota perusteltiin omaperäisellä valtavirrasta erottuvalla tyylillä ja huomiota herättävällä värien käytöllä. TV Salzburg kertoi Petri Petrien Renaissance-sarjan olevan moderni versio Fuchsin ikonigrafisen kauden kirkollisista aiheista. Itävallan johtava taidelehti ”Vernissage” kertoo laajasti Petri Petrien monipuolisesta ”crossover”-tuotannosta maaliskuun 2006 numerossa. Maaliskuussa ”Petrie Goes Renaissance” –näyttely on kutsuttuna Wieniin ja Atterseelle. 

Petri Petrie tuo osan Salzburgissa esillä olleista teoksistaan 9.12.2005-31.1.2006 Turussa pidettävään näyttelyyn. Näyttely järjestetään yhteistyössä Lounais-Suomen syöpäyhdistyksen kanssa Meri-Karinan Toiminta- ja Palvelukeskuksessa.
Näyttely tukee syöväntorjuntatyötä. 

Avajaiset 8.12. klo. 19.00. Näyttelyn avaa Lounais-Suomen syöpäyhdistyksen toimitusjohtaja Kari Ojala. Taiteilija Petri Petrie
on myös paikalla. TERVETULOA!

”Petrie goes Renaissance” 9.12.2005-30.1.2006
Toiminta- ja palvelukeskus Meri-Karina
Seiskarinkatu 35, 20900 Turku

Lisätietoja:

Petri Petrie, mobil 050-530 6505 tai +49-179-4887565,  HYPERLINK "mailto:mail@petripetrie.com" mail@petripetrie.com
www.petripetrie.com